पाएं अपने शहर की ताज़ा ख़बरें और फ्री ई-पेपरडाउनलोड करें
कार की डिग्गी में 4 कैनियों में 148 लीटर डीजल भरवाकर पम्प के करिंदे को चकमा देकर फरार हुआ व्यक्ति आखिर पुलिस ने काबू कर लिया। थाना कबरवाला पुलिस ने पम्प के करिंदे के बयानों के आधार पर आरोपी के खिलाफ धोखाधड़ी का मामला दर्ज किया है। जानकारी के अनुसार मलोट-अबोहर राष्ट्रीय मार्ग गांव कट्टियांवाली के नजदीक रजौरा एचपी सेल्स फ्यूल सेंटर के कर्मचारी सुखविंदर सिंह पुत्र घुक्क सिंह ने पुलिस के पास दर्ज बयानों में बताया है कि वह कट्टियांवाली पेट्रोल पम्प पर काम करता है।
18 अप्रैल 2021 को शाम एक व्यक्ति स्विफ्ट कार पर पम्प पर आया व डिग्गी में रखी कैन में उसने 148 लीटर डीजल भरवा लिया जिसकी कीमत 12,350 रुपए बनती थी। उक्त व्यक्ति ने डीजल डलवाकर कार भगा ली। शिकायतकर्ता की ओर से पड़ताल करने पर पता चला कि यह वारदात करने वाले का नाम शमिंदर सिंह पुत्र हाकम सिंह वासी उडांग है। थाना कबरवाला की पुलिस ने ठग के खिलाफ मामला दर्ज कर उसे गिरफ्तार कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn